L 182/52 Jurnalul Oficial al Uniunii Europene 21.6.2014 DIRECTIVA 2014/80/UE A COMISIEI din 20 iunie 2014 de modificare a anexei II la Directiva 2006/118/CE a Parlamentului European și a Consiliului privind protecția apelor subterane împotriva poluării și a deteriorării (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2006/118/CE a Parlamentului European şși a Consiliului din 12 decembrie 2006 privind protecția apelor subterane împotriva poluării și a deteriorării (), în special articolul 8, întrucât: (1) Pe baza primei revizuiri în temeiul articolului 10 din Directiva 2006/118/CE, nu sunt disponibile suficiente infor- mații pentru a stabili noi standarde de calitate a apelor subterane în anexa I la această directivă cu privire la vreun poluant, dar sunt necesare adaptări tehnice la anexa II la directivă, în conformitate cu articolul 8 din directiva menționată. (2) Este necesară aplicarea de principii comune pentru determinarea nivelurilor de fond geochimic, în scopul îmbună- tățirii comparabilității valorilor prag. (3) Există o probabilitate considerabilă ca azotul şi fosforul din apele subterane să prezinte un risc de eutrofizare pentru apele de suprafață asociate și pentru ecosistemele terestre care depind direct de ele. Pe lângă nitrați, care sunt deja incluşi în anexa I la Directiva 2006/118/CE, și amoniu, inclus în anexa II la aceeaşi directivă, nitriții, în calitate de factori care contribuie la totalul de azot şi la totalul de fosfor, fie ca atare, fie ca fosfați, ar trebui, de asemencea, să fie luați în considerare de către statele membre la stabilirea valorilor prag. (4) Ar trebui să fie recunoscută necesitatea de a obţine noi informații privind alte substanțe care prezintă un risc potențial și de a acționa în consecință. Prin urmare, ar trebui stabilită o listă de supraveghere pentru poluanții apelor subterane, în conformitate cu strategia comună de punere în aplicare a Directivei 2000/60/CE a Parlamen- tului European şi a Consiliului (), pentru a creşte gradul de disponibilitate a datelor de monitorizare privind substanțele care prezintă un risc sau un risc potențial pentru corpurile de apă subterană şi a facilita astfel identifi- carea substanțelor, inclusiv a poluanților emergenți, pentru care ar trebui să fie stabilite standarde de calitate sau valori prag ale apelor subterane. (5)  Informațiile furnizate de către statele membre cu privire la poluanții și indicatorii pentru care au fost stabilite valori prag, în special în ceea ce priveşte metodologiile de evaluare a stării chimice a apelor subterane, s-au dovedit a fi insuficiente în primele planuri de gestionare a bazinului hidrografic pentru a permite înțelegerea şi compararea corectă a rezultatelor. Cerințele relevante cu privire la informațiile care trebuie furnizate ar trebui să fie clarificate și completate, pentru a asigura transparența acestei evaluări. Informațiile furnizate ar facilita, de asemenea, compararea rezultatelor evaluării stării chimice din toate statele membre şi ar contribui la o potențială viitoare armonizare a metodologiilor de stabilire a valorilor prag ale apelor subterane. (6)  Prin urmare, Directiva 2006/118/CE ar trebui modificată în consecință. (7) Măsurile prevăzute de prezenta directivă sunt conforme cu avizul comitetului instituit în temeiul articolului 9 din Directiva 2006/118|CE, ADOPTĂ PREZENTA DIRECTIVĂ: Articolul 1 Anexa II la Directiva 2006/118/CE se modifică în conformitate cu anexa la prezenta directivă. () JOL372,27.12.2006, p. 19. () Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei JO L 327, 22.12.2000, p. 1).